Historisk Overblik over Landets Opdagelse. 41 
„Forrest blandt disse staar de geografiske Opdagelser. Et Problem af 
stor Betydning og Interesse vil blive lost ved Fuldendelsen af Gronlands Be- 
faring helt rundt (the circuit of Greenland), ved Fastlæggelsen af dets nordlige 
Kysts Udstrækning og Natur, ved Undersøgelsen af Landet i vestlig Retning 
og Opdagelsen af Forholdet mellem Land og Hav i den Del af det ukendte 
Omraade. Et smukt og rigtig engelsk Arbejde vil det være. For at bruge 
Sir Edward Sabines Ord, han som selv tog en ikke ringe Del i saadant Ar- 
bejde i tidligere Tider: ,,Det er den største geografiske Bedrift, som kan øves, 
og den vil blive Kronen paa de arktiske Undersøgelser, hvori vort Land hid- 
til har indtaget Førerstillingen". 
Med fuld Ret sættes her den Opgave, hvis Løsning Danmark- 
Expeditionen endelig fuldførte, i aller forreste Række, fordi Grønland 
er det største og interessanteste af alle Nordpolarlandene, og fordi 
det nu, efter at baade Nordvest- og Nordostpassagens! Existens var 
bevist, var Spørgsmaalet om Grønlands Udstrækning mod Nord og 
om dets eventuelle Forbindelse med et stort Polarkontinent, der var 
blevet et af Polarforskningens allervigtigste. 
Det lykkedes ikke den i 1875 udsendte engelske Expedition un- 
der Nares og Stephenson at løse dette Problem, men den bragte Løs- 
ningen et godt Stykke fremad. Dens ene Skib naaede nemlig op paa 
Nordsiden af Grant-Land, og med Slæder fulgte man i 1876 dettes 
Kyst et Stykke mod Vest og Grønlands Kyst et Stykke mod Øst, og 
foretog endelig en Slædefart ud over Polarhavets Is. Efter den en- 
” gelske Expeditions Erfaringer havde man derfor Grund til at tro, at 
man nu var naaet op paa Grønlands Nordkyst, om man end ikke 
havde nogen Sikkerhed i saa Henseende. 
Naar Aaret 1876 blev et Mærkeaar i Grønlands Opdagelseshisto- 
rie, Begyndelsen af et nyt Afsnit i denne, var det dog ikke alene 
den engelske Expeditions smukke Resultater — Englændernes sidste 
i Nordpolaregnene — der var Skyld deri, men fuldt saa meget det, 
at man endelig fra dansk Side begyndte at tage rationelt fat paa 
Grønlands videnskabelige Undersøgelse, under virkelig sagkyndig Le- 
delse. Geologen F. Johnstrup indgav nemlig den 25. August 1875 et 
Andragende til Regeringen om, at der maatte blive foretaget en syste- 
matisk geologisk Undersøgelse af det danske Monarkis Lande, først 
og fremmest af Grønland, og dette gav Stødet til, at der i 1876 blev 
paabegyndt en metodisk Undersøgelse af Grønlands Vestkyst, en Un- 
dersøgelse, der snart kom til ogsaa at omspænde den største Del af 
Østkysten. 
1 Nordøstpassagen blev først befaret af Nordenskiöld i 1878—79, men dens Exi- 
stens var bevist halvandet Aarhundrede tidligere af Russerne. 
